**Ministru kabineta rīkojuma projekta “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā (mērķarhitektūras 25.0 versija - Valsts vides dienesta informācijas sistēmas “TULPE” pilnveide)” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta izstrādes nepieciešamība** |
|  1. | Pamatojums | 1. Deklarācijas par Māra Kučinska vadītā Ministru kabineta iecerēto darbību 35 uzdevums “Nodrošināsim IKT publisko investīciju un e-pakalpojumu orientāciju uz jaunu produktu un pakalpojumu veidošanu un komercializāciju. Ieviesīsim e-pārvaldi publisko iestāžu darbā un pakalpojumu sniegšanā”, Rīcības plāna pasākums “Nodrošināsim Eiropas digitālā vienotā tirgus stratēģijas ieviešanu, attīstot digitālo pakalpojumu vidi un tās izmantošanu, Latvijas ekonomikas konkurētspējas celšanai, izveidosim uzlabotu valsts IKT pārvaldības sistēmu un elektroniskās pārvaldes koplietošanas platformas, nodrošināsim IKT procesu koordināciju, kā arī stiprināsim VARAM kapacitāti un funkcijas”, 5. darbības rezultāts “Nodrošināta IKT procesu koordinācija un pārvaldība, paaugstināta VARAM kapacitāte, nodrošinot 38 ERAF līdzfinansēto projektu iekļaušanos publiskās pārvaldes vienotajā arhitektūrā”.
2. Ministru kabineta 2015. gada 17. novembra noteikumu Nr. 653 “Darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” īstenošanas noteikumi” (turpmāk – īstenošanas noteikumi) 4. punkts un 13.2.apakšpunkts.
3. Ministru kabineta 2016.gada 10. februāra rīkojuma Nr.136 “Par informācijas sabiedrības attīstības pamatnostādņu ieviešanu publiskās pārvaldes informācijas sistēmu jomā” 4.1 punkts.
 |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta rīkojuma projektu tiek apstiprināts un iekļauts informācijas un komunikācijas tehnoloģiju (turpmāk – IKT) mērķarhitektūras 25.0 versijā projekta apraksts “Valsts vides dienesta informācijas sistēmas “TULPE” pilnveide” (turpmāk – projekts), kas tika izvērtēts atbilstoši Vides aizsardzības un reģionālās attīstības ministrijas (turpmāk – VARAM) izstrādātajai un apstiprinātajai metodikai par projektu iekļaušanu IKT mērķarhitektūrā. VARAM ir atbalstījis projekta iekļaušanu IKT mērķarhitektūras kārtējā versijā. Projekts veicina darbības programmas “Izaugsme un nodarbinātība” specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” (turpmāk – SAM 2.2.1.) 2.2.1.1. pasākumam “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” (turpmāk – 2.2.1.1. pasākums) izvirzīto rādītāju sasniegšanu pilnveidojot 1 darbības procesu un pilnveidot Valsts vides dienesta (turpmāk – VVD) informācijas sistēmu (turpmāk – IS) “TULPE”.**Projekta virsmērķis** ir veicināt darbības programmas “Izaugsme un nodarbinātība” SAM 2.2.1. 2.2.1.1. pasākuma definēto rezultātu rādītāju sasniegšanu..**Projekta mērķis** ir pilnveidot VVD informācijas sistēmas “TULPE” funkcionalitāti (veikt sniegto pakalpojumu modernizāciju) un lietojamību, kas:**1**. Attīstītu e-pakalpojumu risinājumus un to pieejamību klientiem draudzīgā vidē; **2.** Optimizētu esošos darbības procesus, izveidojot efektīvus un modernus risinājumus;**3.** Mazinātu slogu VVD darbiniekiem un uzlabotu kopējo VVD darbības efektivitāti, uzlabojot informācijas apmaiņas un datu apstrādes iespējas.**Projekta iznākuma rādītāji:**

|  |  |  |  |  |
| --- | --- | --- | --- | --- |
|  | Iznākuma rādītājs | Mērvienība | Starpvērtība (2 gadus pēc projekta sākuma) | Sasniedzamā vērtība projekta beigās |
| 1. | Pilnveidoti darbības procesi | skaits | 0 | 1 |
| 2.  | Izveidoti jauni e-pakalpojumi | skaits | 0 | 3 |
| 3. | Pilnveidoti esošie e-pakalpojumi | skaits | 0 | 2 |
| 4.  | Atvērto datu kopas nodotas atkalizmantošanai | skaits | 0 | 2 |

**Esošajā situācijā identificētās problēmas:** 2016. gada vasarā VVD tika izveidota darba grupa ar mērķi izstrādāt VVD informācijas sistēmas “TULPE” attīstības vīziju un identificēt prioritāro risināmo problēmjautājumu loku sistēmas pilnveidošanai un darbības uzlabošanai. Darba grupas darbā tika ievērots reģionālā pārklājuma princips un iesaistīti VVD speciālisti no visas Latvijas.Atbilstoši darba grupas izstrādātajai Valsts vides dienesta informācijas sistēmas “TULPE” attīstības vīzijai tika identificēts šāds problēmu loks: ***Problēma 1: E-pakalpojumu nodrošināšanas apjoms un kvalitāte neatbilst saistošo noteikumu regulējumam*** VVD sniedz publiskos pakalpojumus, kuru sniegšanas gaitā tam jāievēro ārējie normatīvie akti un jāvadās pēc labās prakses. Kā tika secināts, IS “TULPE” attīstībai būtu nepieciešamas darbības, lai VVD piedāvātie pakalpojumi atbilstu saistošajiem noteikumiem:* Atbilstoši MK 2010. gada 30. novembra noteikumu Nr.1082 “*Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai*” 13. punktā minētajam, iesniegumu A vai B kategorijas piesārņojošās darbības veikšanai operators iesniedz elektroniski, reģistrējoties VVD IS "TULPE" un aizpildot attiecīga parauga iesniegumu. **Šobrīd esošā pakalpojuma kvalitāte neatbilst labas prakses piemēram, jo operators IS “TULPE” iesniegumu var pievienot tikai kā metafailu.**
* Atkritumu apsaimniekošanas atļaujas iesnieguma forma (veidlapa) jāaktualizē atbilstoši MK 2011. gada 13. septembra noteikumiem Nr. 703 "*Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību*". Pakalpojuma veidlapa tika izstrādāta 2013. gadā, taču MK noteikumi ir vairākkārt grozīti un **šobrīd veidlapa neatbilst aktuālajai MK noteikumu redakcijai**. Proti, ir noteikti lauki, kuri nesaskan ar MK noteikumiem, un ir jaunas darbības, kas noteiktas MK noteikumos, taču nav atrodamas veidlapā.
* Saskaņā ar MK 2013. gada 22. oktobra noteikumu Nr. 1172 "*Atkritumu tirgotāju un atkritumu apsaimniekošanas starpnieku reģistrācijas kārtība"* 3. punktā minēto, atkritumu tirgotājs vai atkritumu apsaimniekošanas starpnieks iesniegumus var iesniegt papīra formā (attiecīgo informāciju iesniedzot arī elektroniski), elektroniska dokumenta formā atbilstoši normatīvajiem aktiem par elektronisko dokumentu noformēšanu vai pēc elektroniskas reģistrēšanās aizpildot informāciju tiešsaistes režīmā dienesta vienotās vides IS "TULPE" tīmekļa vietnē. **Šobrīd iespēja aizpildīt informāciju tiešsaistes režīmā IS “TULPE” tīmekļa vietnē netiek piedāvāta, tādējādi liedzot klientiem izvēlēties sev ērtāko un efektīvāko informācijas iesniegšanas veidu**.
* Pamatojoties uz virzītajiem grozījumiem Dabas resursu nodokļa likumā[[1]](#footnote-3), kurā paredzēts, ka lēmuma pieņemšanu par atbrīvojuma no nodokļa samaksas par iepakojumu un vienreiz lietojamiem galda trauku un piederumu, par videi kaitīgo preču atkritumu, par nolietoto transportlīdzekļu apsaimniekošanai piešķiršanu nodot Valsts vides dienestam, tiek virzīti grozījumos MK 2009. gada 3. novembra noteikumos Nr. 1293 ,,Kārtība, kādā atbrīvo no dabas resursu nodokļa samaksas par iepakojumu un vienreiz lietojamiem galda traukiem un piederumiem” (VSS-1119), MK 2010. gada 19. oktobra noteikumos Nr.983 ,,Noteikumi par izlietotā iepakojuma reģenerācijas procentuālo apjomu, reģistrēšanas un ziņojuma sniegšanas kārtību un iepakojuma definīcijas kritēriju piemērošanas piemēriem” (VSS-1115), MK 2007. gada 19. jūnija noteikumos Nr.404 ,,Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas” (VSS-1116), MK 2009. gada 3. novembra noteikumos Nr.1294 ,,Kārtība, kādā atbrīvo no dabas resursu nodokļa samaksas par videi kaitīgām precēm” (VSS-1118), MK 2009. gada 19. maija noteikumos Nr.450 ,,Kārtība, kādā slēdz un izbeidz līgumu par nolietotu transportlīdzekļu, preču un izstrādājumu iepakojuma un vienreiz lietojamo galda trauku un piederumu vai videi kaitīgu preču atkritumu apsaimniekošanu, lai saņemtu atbrīvojumu no dabas resursu nodokļa samaksas” (VSS-1123), MK 2012. gada 22. maija noteikumos Nr.361 ,,Dabas resursu nodokļa piemērošanas noteikumi” (VSS-1124). MK noteikumu projekti paredz no 2017. gada 1. janvāra nodot visas MK noteikumos ietvertās Latvijas vides aizsardzības fonda funkcijas VVD. Līdz ar to nepieciešams izveidot pakalpojumu, lai MK noteikumos noteiktās funkcijas VVD varētu pilnvērtīgi īstenot.

***Problēma 2: Nepietiekams informācijas atspoguļojums VVD tīmekļa vietnē*** Likvidējot veco VVD tīmekļvietni http://oldwww.vvd.gov.lv/adm/, kurā Licenču daļa rakstīja aktuālo informācija par izsniegtajām licencēm darbībām ar aukstuma aģentiem un Zemes dzīļu izmantošanas licencēm, daļa informācijas un datu, kuri bija pieejami mājaslapas vecajā versijā, netika nodrošināta pilnīga pārnese no tīmekļvietnes vecās versijas uz jauno tīmekļvietnes versiju. **Tādējādi, esošās informācijas filtrēšanas iespējas ir nepietiekamas, citām valsts institūcijām un privātpersonām netiek nodrošināta pilnīga informācija** (piemēram, ieguves licences ir derīgas 25 gadus).Saraksts par Zemes dzīļu izmantošanas licencēm jāuztur atbilstoši MK 2011. gada 6. septembra noteikumu Nr. 696 „*Zemes dzīļu izmantošanas licenču un bieži sastopamo derīgo izrakteņu ieguves atļauju izsniegšanas kārtība*” 39. punktā noteikto, proti, ka informāciju par izsniegtajām licencēm vai atļaujām to izsniedzējs ievieto savā tīmekļa vietnē. Licences vai atļaujas izsniedzējs savā tīmekļa vietnē ievieto arī informāciju par zemes dzīļu izmantošanas ierobežošanu, apturēšanu, licenču vai atļauju anulēšanu.Papildus, likuma „*Par ietekmes uz vidi novērtējumu*” grozījumu projektā ir paredzēts, ka VVD „ievieto savā mājas lapā paziņojumu par ietekmes uz vidi novērtējuma nepiemērošanu”. Šobrīd tāda iespēja netiek nodrošināta, tāpēc ir jāveic šāda reģistra izveide IS “TULPE”, nodrošinot informācijas publicēšanu VVD tīmekļvietnē. Turklāt tīmekļvietnes [www.vvd.gov.lv](http://www.vvd.gov.lv) sadaļa “*Informatīvie paziņojumi par ietekmes uz vidi novērtējumu*” izveidota kā statiska tabula (pagaidu risinājums, lai nodrošinātu informācijas publicēšanu)[[2]](#footnote-4) un nav lietotājiem draudzīgs. **Tāpēc nepieciešams nodrošināt lietotājiem draudzīgāku informācijas publicēšanas rīku.*****Problēma 3: Nepietiekama informācijas sistēmas attīstība, sadarbspēja un integrācija*** Atļauju (licenču) izsniegšana ir saistīta gan ar sadarbību starp citām valsts un pašvaldības institūcijām, nevalstiskajām organizācijām, gan ar efektīvu lēmumu pieņemšanu VVD struktūrvienībās. Atļauju izsniegšanā piesārņojošo darbību veikšanai šobrīd nepilnā apjomā tiek izmantoti dokumenti elektroniskā formātā. Pašreizējā pieeja rada risku, ka atļauju sagatavošanai nepieciešamā informācija netiek precīzi pieprasīta, līdz ar to arī saņemta un apstrādāta noteiktajos termiņos.Kā arī, VVD radītā un iegūtā informācija (t.sk. par uzņēmumu skaitu, darbības kategoriju utml.) netiek apkopota vienotos reģistros, ko varētu izmantot visas iestādes struktūrvienības un nepieciešamības gadījumā efektīvi veidot informāciju uz citu valsts un pašvaldību institūciju, nevalstisko organizāciju pieprasījumiem.Atļauju un licenču izsniegšanas procesu ir iespējams optimizēt, ieviešot elektroniskus risinājumus sadaļām, kuras iespējams aizpildīt automātiski, vai nodrošinot datu bāzes sasaisti. **Atbilstības izvērtējumu nepieciešams elektronizēt, ievērojami uzlabojot VVD darba kvalitāti, ietaupot materiālos un laika resursus.** ***Problēma 4: Pārāk augsts administratīvais slogs komersantiem*** Situācija, kad atļauju un licenču iesniegumu informācija netiek iesniegta elektroniski, notiek nesistematizēta papildu informācijas pieprasīšana, kas liek pakalpojuma saņēmējiem vairākkārt apmeklēt iestādi klātienē, rada papildu slogu gan iestādei, gan pakalpojuma saņēmējiem. Tādējādi būtu nepieciešams veikt e-risinājumu pilnveidi publiskajā pārvaldē uzņēmējdarbības aktivitātes veicināšanai[[3]](#footnote-5). Saskaņā ar 2015. gada uzņēmēju aptaujas datiem lielākā daļa (54%) uzņēmēju joprojām neredz vērtību e-pakalpojumu izmantošanā, savukārt 20% uzskata, ka pagaidām nav pietiekamu šo pakalpojumu izmantošanas iespēju. |
|  3. | Projekta izstrādē iesaistītās institūcijas | VVD, Valsts reģionālās attīstības aģentūra (turpmāk – VRAA) |
|  4. |  Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvalde, pašvaldības, komersanti, iedzīvotāji.Netiešā veidā var tikt ietekmēta jebkura sabiedrības mērķgrupa. |
| 2. | Tiesiskā regulējuma ietekme uz tautsaimniecību un administratīvo slogu | Projektā paredzētās aktivitātes ir saistītas ar VVD sniegto pakalpojumu un procesu efektivitātes paaugstināšanu, tādejādi uzlabojot VVD sniegto pakalpojumu kvalitāti un pieejamību.  |
| 3. | Administratīvo izmaksu monetārais novērtējums | Nav attiecināms |
| 4. | Cita informācija | Nav attiecināms  |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu 2017.gadam | izmaiņas salīdzinot ar 2017.gadu | izmaiņas salīdzinot 2017. gadu | izmaiņas salīdzinot ar 2017. gadu |
| **1** | **2** | **3** | **4** | **5** | **6** |
| 1. Budžeta ieņēmumi: | 0 | 2 160 | 94 852 | 170 000 | 68 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 2 541 | 111 591 | 200 000 | 80 000 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 381 | 16 739 | 30 000 | 12 000 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | x | 0 | 0 | 0 | 0 |
| 5. Precizēta finansiālā ietekme: | x | 381 | 16 739 | 30 000 | 12 000 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevumu aprēķins: |
| 6.1. Detalizēts ieņēmumu aprēķins | Projekts tiks līdzfinansēts no Eiropas reģionālās attīstības fonda (turpmāk - ERAF) līdzekļiem. Kopējais finansējuma apjoms (kopējās attiecināmās izmaksas, tai skaitā PVN) ir 400 000 *euro*, no tā ERAF finansējums sastāda 340 000,00 *euro* un valsts budžeta finansējums 60 000,00 *euro*.Plānotie izdevumi (tai skaitā PVN) * ERAF: 2017.gadā 2 159 *euro*, 2018.gadā – 94 851 *euro*, 2019.gadā – 170 000 *euro*, 2020.gadā- 68 000 *euro;*
* valsts budžetam: , 2017.gadā 381 *euro*, 2018.gadā – 16 738*euro*, 2019.gadā – 30 000 *euro*, 2020.gadā- 12 000 *euro*.

Pašreiz IS uzturēšanas izmaksas gadā sastāda 14 719,65 *euro* (ar PVN). Papildus ik gadu tiek nodrošināti izdevumi pieprasījumiem izmaiņām sistēmas darbībā, kas sastāda 32004,50 *euro* (ar PVN) jeb 75 c/d. Lai nodrošinātu ilgtspējīgu projekta ietvaros sagatavoto risinājumu darbību pēc projekta termiņa beigām, sākot ar 2020. gadu, IS uzturēšanas izmaksas paliks nemainīgas un sastādīs 14 719 *euro* (ar PVN). Ir plānojami ik gadu IKT risinājumu pieprasījumi izmaiņām sistēmas darbībā , kuru apjoms plānots 39 990 *euro* (ar PVN) apmērā. Tādējādi, Projekta ietekmē palielināsies VVD informācijas sistēmas uzturēšanas izmaksas par 7 986 *euro* (ar PVN) gadā.Ņemot vērā, ka IS “Tulpe” uzturēšanas izmaksām ik gadu VVD budžeta bāzes izdevumos tiek piešķirti 50 000 *euro* (no Vides aizsardzības reģionālās attīstības ministrijas apakšprogrammas 23.01.00 “Valsts vides dienests”), tad papildus līdzekļu pieprasījums IS uzturēšanas izmaksām netiek plānots. |
| 6.2. Detalizēts izdevumu aprēķins |
| 7. Cita informācija | Projekta īstenošanai nepieciešamos valsts budžeta līdzekļus pēc projekta apstiprināšanas VVD normatīvajos aktos noteiktajā kārtībā pieprasīs no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.Projekta kopsavilkumā norādītais projekta īstenošanas termiņš ir īsāks par Ministru kabineta noteikumos noteikto maksimālo projekta īstenošanas termiņu, jo projekts ir neliels un tiek plānots, ka IS Tulpe pilnveides darbībai ir nepieciešami 18 mēneši papildus laiks tiek plānots ar ieviešanu saistītajām aktivitātēm un iepirkuma procedūras veikšanai, vai gan iepirkums tiks uzsākta pirms projekta pieteikuma apstiprināšanas. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | VVD, VRAA. |
| 2. | Projekta izpildes ietekme uz pārvaldes funkcijām un institucionālo struktūru | Nav attiecināms |
| 3. | Cita informācija | Nav attiecināms |

Vides aizsardzības un

reģionālās attīstības ministrs K.Gerhards

Vīza: valsts sekretārs R.Muciņš

26.09.2017 9:05

 2211

Kalniņa,67026576

lelda.kalnina@varam.gov.lv

Zingere, 67084239

madara.zingere@vvd.gov.lv

1. likumprojektu „Grozījumi Dabas resursu nodokļa likumā” (reģistra Nr. 704/Lp12), kas ir pieņemts Latvijas Republikas Saeimā 1. lasījumā 2016. gada 31. oktobrī 2017. gada valsts budžeta likumprojektu paketē (likumprojekts Nr. 704) [↑](#footnote-ref-3)
2. <http://www.vvd.gov.lv/sabiedribas-lidzdaliba/iesniegumi-un-informativie-pazinojumi-/informativie-pazinojumi-par-ietekmes-uz-vidi-novertejumu-ivn-/> [↑](#footnote-ref-4)
3. Uzņēmējdarbības vides pilnveidošanas pasākumu plāns (VSS-793) [↑](#footnote-ref-5)